''આવ તારુ કરી નાંખું'' આ એક એવી ગુજરાતી ફિલ્મ છે, જેમાં પિતા અને બે પુત્રોની વાત છે. પિતા પોતાના બે પુત્રોના લગ્ન કરાવીને તેમને જીવનમાં સ્થાઈ કરવા માંગે છે. તો પુત્રો પિતાના આ વિચારને ગણતા જ નથી. પ્રસિદ્ધ અભિનેતા ટિકુ તલસાણિયાએ આ ફિલ્મમાં હસમુખભાઈનો રોલ કર્યો છે. હસમુખ ભાઈ એક કરોડપતિ માણસ છે. તેઓ પોતાના બંને પુત્રોના લગ્ન કરાવીને તેમને જીવનમાં સ્થાઈ કરીને આરામથી જીવવા માંગે છે, પણ તેમના બંને પુત્રો લગ્ન કરવા નથી માંગતા. હસમુખલાલના મોટા પુત્રનો રોલ ટીવી સિરિયલના જાણીતા અભિનેતા અમર ઉપાધ્યાય કરી રહ્યાં છે. તેઓ આ ફિલ્મમાં દુષ્યંત નામના મોટા પુત્રનો રોલ કરે છે. જ્યારે નાના પુત્રનો રોલ આદિત્ય કાપડિયાએ કર્યો છે. દુષ્યંત ( અમર ઉપાધ્યાય) એક એનઆરઆઈ છે. તેઓ પોતાના અંગત કારણોસર લગ્ન કરવા માંગતા નથી. જ્યારે નાનો પુત્ર હિમાંશું હસમુખભાઈના હાથમાંથી છટકી ગયેલી કમાન જેવો છોકરો છે. તેનું માનવું છે કે લગ્ન તો સ્વર્ગમાંજ થાય બાકી મારો જન્મતો આ પૃથ્વી પર મજા કરવા માટે થયો છે.